CELEX: 32014R0877
Language: lv
Date: 2014-08-08 00:00:00
Title: Komisijas Īstenošanas regula (ES) Nr. 877/2014 ( 2014. gada 8. augusts ) par atsevišķu preču klasifikāciju kombinētajā nomenklatūrā

13.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 240/15
            
         KOMISIJAS ĪSTENOŠANAS REGULA (ES) Nr. 877/2014
   (2014. gada 8. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka trīs mēnešus ilgs laikposms.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 8. augustā
      
         
            Komisijas
         
         
            un tās priekšsēdētāja vārdā –
         
         
            Komisijas locekle
         
         Martine REICHERTS
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Aparāts (tā sauktais “LCD video sienas displejs”), kas ietver LCD tehnoloģijas krāsu monitoru un automātiskās datu apstrādes (ADA) iekārtu un kam izmēri ir aptuveni 91 × 53 × 12 cm.
                  Monitoram ar ekrāna diagonāles izmēru aptuveni 102 cm (40 collas) ir šādas īpašības:
                  
                              —
                           
                           
                              fiziskā izšķirtspēja 1 920 × 1 080 pikseļi,
                           
                        
                              —
                           
                           
                              attēla samērs 16:9,
                           
                        
                              —
                           
                           
                              pikseļsolis 0,46125 mm,
                           
                        
                              —
                           
                           
                              reakcijas laiks 8 ms,
                           
                        
                              —
                           
                           
                              maksimālais spilgtums 700 cd/m2,
                           
                        
                              —
                           
                           
                              tipiskā kontrasta attiecība 3 000:1,
                           
                        
                              —
                           
                           
                              horizontālais un vertikālais skata leņķis 178°,
                           
                        
                              —
                           
                           
                              attēls attēlā (PIP) spēja.
                           
                        Iebūvētā ADA iekārta ietver mikroprocesoru, 1 GB atmiņu un 40 GB cietā diska diskdzini.
                  Aparātā ietilpst arī skaņas pastiprinātājs, divi skaļruņi un ieslēgšanas un izslēgšanas un vadības pogas, un to uzrāda ar tālvadības ierīci.
                  Aparātam ir šādas saskarnes: VGA In, DVI-D In/Out, HDMI, CVBS (AV), RS232C In/Out, Audio In/Out un LAN.
                  Aparāts ir sagatavots lietošanai par komponentu LCD video sienās. Integrēto ADA iekārtu lieto par video sienas procesoru video sienas vadības nodrošināšanai tīklā, kurā ietilpst līdz 5 × 5 video sienas konfigurācijas. Aparāts var darboties autonomi kā monitors vai ADA iekārta.
               
               
                  8528 59 31
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XVI sadaļas 3. piezīmi un KN kodu 8528, 8528 59 un 8528 59 31 formulējumu.
                  Aparāts konstruēts tā, lai tas varētu veikt divas XVI sadaļā minētās funkcijas (pozīcijā 8471 minētā datu apstrāde un pozīcijā 8528 minētā video displeja funkcija). Saskaņā ar minētās sadaļas 3. piezīmi tas ir klasificējams tā, it kā tas būtu aparāts, kas pilda galveno funkciju.
                  Ņemot vērā aparāta koncepciju un konstrukciju, piemēram, to, ka ADA iekārta tiek lietota par video sienas procesoru video sienas vadības nodrošināšanai tīklā, kurā ietilpst līdz 5 × 5 video sienas konfigurācijas, tas ir paredzēts lietošanai par LCD video sienas monitora komponentu. Tādējādi aparātam galvenā ir pozīcijā 8528 minētā monitora funkcija. Tāpēc klasificēšana pozīcijā 8471 pie ADA iekārtām nav iespējama.
                  Ņemot vērā monitora objektīvās īpašības, tādas kā ekrāna izmērs, atbalstītie video režīmi, ilgstošai vērošanai tuvumā nepiemērotais pikseļsolis, lielais spilgtums, tālvadības ierīce, audio shēmas ar pastiprināšanu un PIP funkcija, to neuzskata par tādu, ko lieto tikai vai galvenokārt pozīcijā 8471 minētajā ADA sistēmā. Tāpēc klasifikācija apakšpozīcijā 8528 51 00 nav iespējama.
                  Tā kā monitors spēj attēlot signālus no ADA iekārtas tādā līmenī, kas ir pietiekams praktiskai izmantošanai ar ADA iekārtu, to uzskata par tādu, kas ar pieņemamu funkcionalitātes līmeni spēj attēlot signālus no automātiskās datu apstrādes iekārtām.
                  Tāpēc aparāts ir klasificējams ar KN kodu 8528 59 31 pie plakaniem ekrāniem, kuros izmantota šķidro kristālu displeju (LCD) tehnoloģija un kuri ar pieņemamu funkcionalitātes līmeni spēj attēlot signālus no automātiskās datu apstrādes iekārtām.